በመቀጠልም ተሳታፊዎች በማህበራዊ ተጠያቂነት ሂደትና መሳሪያዎች ላይ ያላቸውን ተሞክሮ አካፍለዋል። የቀረቡት ተሞክሮዎች የዜጎች ሪፖርት ካርድ አንድ ወረዳ ውስጥ በሚገኙ በሁሉም ተቋማት ላይ በሚተገበርበት ጊዜ ወጪ ቆጣቢ መሆኑን እና ባለሙያ የሚያስፈልገው የህዝብ ወጪዎች የመከታተያ ጥናት መሳሪያ መንግስት የሚያደርገውን ወጪ ይፋ ለማድረግ በሚኖረው ፈቃደኝነት ላይ እንደሚመረኮዝ አንፀባርቀዋል።በኢሳፕ የተዘጋጀ ለአጠቃቀም ቀላል የሆነ መሳሪያ የስርአተ ፆታ ምላሽ ሰጪ የበጀት አመዳደብ መርሆዎችን በማህበራዊ ተጠያቂነት ሂደት ውስጥ በማስረፅ በኩልና በአገልግሎት ተደራሽነት ላይ የፆታ እኩልነት በስኬታማ መልኩ ለመፍጠር መቻሉም ተጠቅሷል።
